polyglot-tagger/wikipedia-language-snippets-filtered huggingface dataset:
20 మంది సభ్యులు శాసనసభ్యుల ద్వారా, 20 మంది సభ్యులు అసెంబ్లీ, స్థానిక సంస్థల ఎన్నికల సముదాయం ద్వారా, 5 మంది సభ్యులు పట్టభద్రులు, 5 గురు ఉపాధ్యాయుల నుండి ఎన్నుకోబడతారు . ఆంధ్రప్రదేశ్ గవర్నరు ద్వారా 8 మంది సభ్యులు నామినేట్ చేయబడతారు.
1956 లో ఆంధ్రప్రదేశ్ శాసనవ్యవస్థ ఒకే సభతో ఉంది. ఆంధ్రప్రదేశ్ శాసనసభ మొదటి సమావేశం 1956 డిసెంబరు 3 న జరిగింది. ఆంధ్రప్రదేశ్ శాసనసభలో మొదటి సభాపతిగా అయ్యదేవర కాళేశ్వరరావు, మొదటి ఉపసభాపతిగా కొండా లక్ష్మణ్ బాపూజీ ఎన్నికయ్యారు.
శాసనసభ ఎన్నికలకు ఓటర్లు ప్రాదేశిక నియోజకవర్గాలుగా విభజించబడ్డారు. ఆధిక్యం పొందిన అభ్యర్థులే విజేతలౌతారు. , శాసనసభ 175 సభ్యులను కలిగివుంది .
చైనా నుంచి 2020 జనవరి 20న కోవిడ్-19 దక్షిణ కొరియాకి వ్యాపించినట్టు నిర్ధారణ అయింది. ఫిబ్రవరి 20 నాటికి దక్షిణ కొరియా హెల్త్ ఏజెన్సీ చెప్పుకోదగ్గ స్థాయిలో నిర్ధారిత కేసుల పెరుగుదల ఉన్నట్టు గమనించింది. దీనికి డేగు అన్న ప్రదేశంలో షించియోంజీ చర్చ్ ఆఫ్ జీసెస్ అన్న కొత్త మతపరమైన ఉద్యమానికి చెందిన ఒక కూటమి ఇందుకు ప్రధానమైన కారణమని గుర్తించారు. వుహాన్ నుంచి డేగు ప్రాంతానికి వచ్చి ఈ కూటముల్లో పాల్గొన్న షించియోంజీ చర్చి భక్తులు ఈ వ్యాప్తి విజృంభణకు కారకులని అనుమానిస్తున్నారు. ఫిబ్రవరి 22 నాటికి 9,336 మంది చర్చి అనుచరుల్లో 1,261 మంది, అంటే 13 శాతం మందిలో కోవిడ్-19 లక్షణాలు బయటపడ్డాయి. ఈ 9వేల పైచిలుకు వ్యక్తులను సెల్ఫ్-క్వారంటైన్లో ఉంచారు. అదే రోజున 229 కొత్త కేసులు నిర్ధారణ అయ్యాయి. వీటిలో కొన్ని కేసులు అప్పటివరకూ వైరస్ బాధిత ప్రాంతాలతోనూ, రోగులతోనూ ప్రత్యక్ష సంబంధాలు లేకపోవడంతో దేశంలో కరోనావైరస్ 2019 వ్యాప్తి కొత్త దశలోకి వచ్చిందని దక్షిణ కొరియా మంత్రి కిమ్ పేర్కొన్నాడు.
అయితే, తర్వాత చైనీస్ కమ్యూనిస్ట్ పార్టీ తీవ్రమైన ప్రచారోద్యమం ప్రారంభించింది, దీన్ని తర్వాత పార్టీ ప్రధాన కార్యదర్శి గ్జి జిన్‌పింగ్ వైరస్ వ్యాప్తిని నిరోధించడానికి చేసిన "ప్రజా యుద్ధం"గా అభివర్ణించాడు. తర్వాత "మానవ చరిత్రలో అతిపెద్ద క్వారంటైన్‌"గా పేర్కొన్న ప్రయత్నం ప్రారంభించారు. జనవరి 23న వుహాన్ నగరంలోకి, నగరం నుంచి బయటకు ఎవరినీ రానీయకుండా నియంత్రణలు అమలుచేస్తూ లాక్‌డౌన్ ప్రారంభించారు, దీన్ని హుబయ్ ప్రావిన్సులో 15 ఇతర నగరాలకు విస్తరించారు, మొత్తంగా ఈ లాక్‌డౌన్ 5.7 కోట్ల మంది ప్రజల జీవితాలను ప్రభావితం చేసింది. నగరంలో ప్రైవేటు వాహనాల వాడకం నిషేధించారు. అనేక ప్రాంతాల్లో జనవరి 25న జరగాల్సి ఉన్న చైనీస్ కొత్త సంవత్సర వేడుకలు రద్దయ్యాయి. చైనా తాత్కాలిక ఆసుపత్రి, హువాషెన్‌షాన్ ఆసుపత్రిని పది రోజుల వ్యవధిలో నిర్మించింది, మొత్తంగా మరో 14 తాత్కాలిక ఆసుపత్రులను చైనా నిర్మించింది. ఆ తర్వాత లీషెన్‌షాన్ ఆసుపత్రిని క్వారంటైన్‌ రోగుల కోసం నిర్మించింది.
కోవిడ్-19 వ్యాధికి సంబంధించి మనకి తెలిసిన తొలి నిర్ధారిత కేసు 2019 డిసెంబర్ 1న వుహాన్‌లో బయటపడింది; ఇదే నగరంలో 17 నవంబరున ఇంకా తొలినాటి కేసు ఉన్నట్టు ఒక నిర్ధారణ లేని రిపోర్టు సూచిస్తోంది. డాక్టర్ ఝాంగ్ జిక్సియాన్ తెలియని కారణంతో వస్తున్న న్యుమోనియా కేసుల సమూహాన్ని డిసెంబరు 26న గమనించింది, దీనితో ఆమె ఆసుపత్రి డిసెంబరు 27న ఈ విషయాన్ని వుహాన్ ప్రావిన్సుకు చెందిన వ్యాధుల వ్యాప్తి నియంత్రణ, నివారణ కేంద్రానికి నివేదించింది. వుహాన్ మున్సిపల్ ఆరోగ్య కమీషన్ డిసెంబరు 31న పబ్లిక్ నోటీసు విడుదల చేసింది. ఈ విషయం మీద ప్రపంచ ఆరోగ్య సంస్థకు అదే రోజు సమాచారం అందించారు. ఈ నోటిఫికేషన్లు వెలువడ్డాకా అవుట్‌బ్రేక్‌ గురించి "పుకార్లు ప్రచారం" చేయవద్దంటూ వుహాన్ నగరంలోని వైద్యులను పోలీసులు హెచ్చరించారు. మొదట్లో చైనీస్ జాతీయ ఆరోగ్య కమీషన్ మనిషి నుంచి మనిషికి ఇది వ్యాప్తిస్తుంది అనడానికి స్పష్టమైన ఆధారాలు ఏవీ లేవని పేర్కొంది.
మార్చిలో కోవిడ్-19 ప్రపంచవ్యాప్తంగా వ్యాపిస్తున్న దశలో చైనా అధికారులు ఇతర దేశాల నుంచి ఇది తిరిగి చైనాకు దిగుమతి కావడాన్ని నివారించడానికి గట్టి చర్యలు చేపట్టారు. ఉదాహరణకు, బీజింగ్ నగరానికి వచ్చే అందరు అంతర్జాతీయ ప్రయాణికులు 14-రోజుల పాటు తప్పనిసరి క్వారంటైన్ విధించారు. మార్చి 23 నాటికి చైనా ప్రధాన భూభాగంలో దేశీయంగా 5 రోజుల వ్యవధిలో ఒకే ఒక కేసు వ్యాప్తి చెందే స్థాయికి నియంత్రించారు. ఈ సందర్భంలో కూడా గ్వాంగ్జౌకు ఇస్తాంబుల్‌ నుంచి తిరిగి వచ్చిన ప్రయాణికుడి వల్ల ఆ ఒక్క కేసూ నమోదైంది. 2020 మార్చి 24న దేశీయంగా కేసుల వ్యాప్తిని అరికట్టామని, చైనాలో కరోనావైరస్ 2019 వ్యాప్తి నియంత్రణలోకి వచ్చిందని చైనా ప్రీమియర్ లీ కెక్వియాంగ్ ప్రకటించాడు. అదే రోజున లాక్‌డౌన్‌ విధించిన రెండు నెలల అనంతరం వుహాన్ మినహా మిగిలిన హుబయ్ ప్రావిన్సు అంతా ప్రయాణాలపై నియంత్రణలు సడలించారు.
జనవరి 26న కమ్యూనిస్టు పార్టీ, ప్రభుత్వం ప్రయాణికులకు ఆరోగ్యపరమైన ప్రకటనలు జారీచేయడం సహా కోవిడ్-19 వ్యాప్తిని అరికట్టేందుకు మరికొన్ని చర్యలు తీసుకోవడం ప్రారంభించాయి, స్ప్రింగ్ ఫెస్టివల్ సెలవులను పొడిగించారు. దేశవ్యాప్తంగా విశ్వవిద్యాలయాలు, పాఠశాలలు మూసివేశారు. పాఠశాలలు, విశ్వవిద్యాలయాలకు సంబంధించి, ఇతర అంశాల్లోనూ హాంగ్‌కాంగ్, మకావ్ ప్రాంతాలు వివిధ జాగ్రత్తలు ఏర్పరిచాయి. చైనాలోని వివిధ ప్రాంతాల్లో ఇంటి నుంచే పనిచేయాలని ఉత్తర్వులు జారీచేశారు. హుబయ్ ప్రావిన్సులోనూ, దాని బయట కూడా ప్రయాణాలపై పరిమితులు విధించారు. ప్రజారవాణా సౌకర్యాల్లో మార్పులు చేశారు. చైనావ్యాప్తంగా మ్యూజియంలు తాత్కాలికంగా మూసివేశారు. వివిధ నగరాల్లో ప్రజల రాకపోకలపై నియంత్రణలు విధించారు. 76 కోట్ల మంది ఏదో ఒక రూపంలో బయట తిరగడంపై నియంత్రణలు ఎదుర్కొన్నారు.
మార్చి 28 నుంచి ఇప్పటికే వీసాలు, రెసిడెన్స్ పర్మిట్ కలిగినవారికి అనుమతులను నిలిపివేస్తున్నట్టు 2020 మార్చి 26న చైనా విదేశాంగ మంత్రి ప్రకటించాడు. ఈ విధానం ఎప్పటితో ముగుస్తుందన్న విషయం మాత్రం ప్రకటించలేదు. చైనాలోకి ప్రవేశించాలని ఆశించేవారికి వీసాలను చైనీస్ ఎంబసీల్లోనూ, కాన్సులేట్‌లలోనూ దరఖాస్తు చేసుకోవాలి. మార్చి 30 నుంచి పరిశ్రమలు, వ్యాపారాలు తిరిగి తెరవమని వ్యాపార వర్గాలను చైనా ప్రభుత్వం ప్రోత్సహిస్తోంది. వ్యాపార సంస్థలకు ఆర్థిక ఉద్దీపన ప్యాకేజీలు అందిస్తోంది. ఏప్రిల్ 1న అమెరికా గూఢచారి సముదాయపు నివేదిక ప్రకారం ఇద్దరు అమెరికన్ అధికారులు తమ దేశంలో వచ్చిన కేసులను, మరణాలను చైనా ప్రభుత్వం తక్కువ చేసి చూపించిందని ఆరోపించారు. ఆ నివేదిక రహస్యమైనది కాబట్టి అధికారులు తమ పేర్లను బయటపెట్టలేదు, అంతకుమించిన వివరాలను కూడా చెప్పడానికి నిరాకరించారు.
ఈ మహమ్మారి ప్రపంచవ్యాప్తంగా తీవ్రమైన సామాజిక ఆర్థిక పరిస్థితులను అల్లకల్లోలం చేసింది. క్రీడా, మత, సాంస్కృతిక కార్యక్రమాలు వాయిదా పడడం, రద్దు కావడం, భయాందోళనలు, వాటి కారణంగా సరఫరాల కొరత తలెత్తుందన్న విస్తృత భయాలు. 160 దేశాల్లో పాఠశాలలు, విశ్వవిద్యాలయాలు దేశవ్యాప్తంగానో, స్థానికంగానో మూతబడ్డాయి. దీని కారణంగా 150 కోట్ల మంది విద్యార్థుల చదువు ప్రభావితమైంది. వైరస్ గురించి తప్పుడు సమాచారం ఆన్‌లైన్‌లో వ్యాపించింది,ఐరోపా దేశాల్లో, అమెరికాలో, మహమ్మారి వ్యాప్తి చెందుతున్న ఇతర దేశాల్లో చైనీయులు, తూర్పు ఆసియా, ఆగ్నేయాసియా సంతతికి చెందినవారి పట్ల జనం జాతిపరంగా భయాలు, దూషణలు, వివక్ష చూపుతున్నారు. ఈ వైరస్ ప్రభావం అంతర్జాతీయంగా అనేక దేశల్లో విస్తరిస్తున్న కొద్దీ ఈ జాతి వివక్ష కూడా పెరుగుతోంది.
ఈ వ్యాధి బారిన పడినట్టు లక్షణాలు కనబరిచిన రోగుల్లో మనకి తెలిసిన అత్యంత మొదటి వ్యక్తిని తర్వాత గుర్తించారు. 2019 డిసెంబర్ 1న అతనిలో ఈ లక్షణాలు బయటపడ్డాయి. అయితే వెట్ మార్కెట్ కి వెళ్ళిన చరిత్ర కానీ, ఆ వెట్ మార్కెట్ తో సంబంధం ఉన్న తర్వాతి బాధితులతో సంబంధాలు కానీ కనిపించడం లేదు. 2019 డిసెంబరులో నమోదైన మొట్టమొదటి కేసుల సమూహంలో మూడింట రెండు వంతుల మందికి మార్కెట్‌తో సంబంధం ఉంది. 2020 మార్చి 13న సౌత్ చైనా మార్నింగ్ పోస్టులో వచ్చిన నిర్ధారణ కాని రిపోర్టు హుబయ్ ప్రావిన్సుకు చెందిన 55 సంవత్సరాల వయస్కులు ఒకరు 2019 నవంబరు 17న ఈ వ్యాధి బారిన పడినట్టు, ఆ వ్యక్తే మొట్టమొదటి రోగి అన్నట్టు సూచిస్తోంది. అయితే ఇది నిర్ధారణ కాలేదు. ప్రస్తుతానికి మొట్టమొదటి రోగి ఎవరన్న విషయం మీద స్పష్టత లేదు.
2019 డిసెంబరు 31న చైనాలోని హుబయ్ ప్రావిన్సులోని వుహాన్ నగర వైద్యాధికారులు తెలియని కారణంతో వచ్చిన ఒక సామూహిక న్యుమోనియా కేసులను నివేదించారు, 2020 జనవరి తొలినాళ్ళలో దీనిపై ఒక పరిశోధన ప్రారంభించారు. కేసుల్లో అత్యధికశాతం వన్యప్రాణుల మార్కెట్ అయిన హునాన్ సీఫుడ్ హోల్‌సేల్ మార్కెట్‌తో సంబంధం ఉన్నవి కావడంతో వన్యప్రాణుల నుంచి మనుషులకు సోకి ఉండవచ్చని అంచనా. ఈ వ్యాధి కారక వైరస్‌ని అప్పటివరకూ కనుగొనని కొత్త తరహా కరోనావైరస్‌గా పేర్కొన్నారు. దీనికి సార్స్-సీవోవీ-2 గా పేరుపెట్టారు. దీనికి గబ్బిలాల కరోనావైరస్‌కీ, పాంగోలిన్లలో ఉండే కరోనావైరస్‌కీ, సార్స్-సీవోవీ వైరస్‌కీ దగ్గర సంబంధం ఉంది.
2020 ఫిబ్రవరి 26న ప్రపంచ ఆరోగ్య సంస్థ చైనాలో కేసుల సంఖ్య తగ్గినట్టు తెలిసిందనీ, కానీ హఠాత్తుగా ఇటలీ, ఇరాన్, దక్షిణ కొరియాల్లో పెరుగుతున్నాయనీ ప్రకటించింది. అలానే, మొదటిసారిగా చైనాలో కొత్తగా నమోదవుతున్న కేసుల సంఖ్య కన్నా చైనా బయట నమోదవుతున్న కేసుల సంఖ్య పెరిగాయి. చెప్పుకోదగ్గ స్థాయిలో నమోదుకాని కేసులు ఉండివుండవచ్చు, ప్రత్యేకించి తీవ్రమైన లక్షణాలు లేనివారి విషయంలో నమోదు కాకపోవడం అన్నది ఎక్కువగా ఉండవచ్చు. ఫిబ్రవరి 26 నాటికి 19 సంవత్సరాల లోపు వయసులో ఉన్న యువతలో ఇతర వయసుల వారితో పోలిస్తే చాలా తక్కువ కేసులు బయటపడ్డాయి. ప్రపంచవ్యాప్తంగా బయటపడ్డ కేసుల్లో ఈ వయస్సుకు చెందినవారివి 2.4 శాతం.
2020 ఫిబ్రవరి 23న దక్షిణ కొరియా అత్యధిక స్థాయి అప్రమత్తత ప్రకటించింది. ఫిబ్రవరి 28న దేశంలో 2 వేలకు పైగా నిర్ధారిత కేసులు నమోదయ్యాయి, ఫిబ్రవరి 29 నాడు 3,150 కేసులు నిర్ధారణ అయ్యాయి. ముగ్గురు సైనికులు కోవిడ్-19 పరీక్షల్లో పాజిటివ్‌గా తేలడంతో మొత్తం మిలటరీ బేస్‌లన్నిటినీ క్వారంటైన్ చేశారు. మొదట్లో అధ్యక్షుడు మూన్ జే-ఇన్ చేపట్టిన చర్యలు, ప్రతిస్పందన పట్ల దక్షిణ అమెరికా సమాజంలో భిన్నాభిప్రాయాలు వ్యక్తం అయ్యాయి. కొందరు కొరియన్లు ప్రభుత్వం ఈ అవుట్‌బ్రేక్‌లో సరిగా పనిచేయలేదంటూ మూన్‌ని అధ్యక్ష పదవి నుంచి తొలగించాలంటూ పిటీషన్లపై సంతకాలు చేశారు. మరికొందరు అతని ప్రతిస్పందనను అభినందించారు.
2020 జనవరిలోనూ చైనా అధికారులు ఇది మనిషి నుంచి మనిషికి సోకడం లేదనీ, వన్యప్రాణుల మార్కెట్లో జంతువుల నుంచి మనుషులకు సోకిందని వాదించింది. జనవరి 19 నాటికి 50 కేసులు మాత్రమే నమోదైనట్టు చైనా పేర్కొంది. అయితే అప్పటికే జపాన్, థాయ్‌లాండ్ దేశాల్లో చెరో రెండు కేసులు నమోదై ఉండడంతో ఈ వ్యాధి సోకిన వారి సంఖ్య 1,700 పైచిలుకు ఉండవచ్చనీ, ఇంత తీవ్రంగా విస్తరిస్తోందంటే మనిషి నుంచి మనిషికి వ్యాపించే సామర్థ్యం వైరస్‌కి ఉండి ఉండాలని ప్రపంచవ్యాప్తంగా వైరాలజీ నిపుణులు అనుమానాలు వ్యక్తం చేశారు.
ఏప్రిల్ 2 నాటికి 130 కోట్ల మంది భారతదేశంలోనూ, 5.9 కోట్ల మంది దక్షిణాఫ్రికాలోనూ, 5 కోట్ల మంది ఫిలిప్పైన్స్‌లోనూ పూర్తి స్థాయి లాక్‌డౌన్‌లో ఉన్నారు. అమెరికాలో 30 కోట్ల మంది లేదంటే 90 శాతం అమెరికన్ జనాభా ఏదోక రూపంలోని లాక్‌డౌన్‌లో ఉన్నారు. మార్చి 26 నాటికి మొత్తంగా ప్రపంచవ్యాప్తంగా 170 కోట్ల మంది ప్రజలు ఏదో ఒక రూపంలోని లాక్‌డౌన్‌లో ఉన్నారు, రెండు రోజులు గడిచేసరికి ఆ సంఖ్య 260 కోట్లకు చేరుకుంది. తద్వారా ప్రపంచ జనాభాలో మూడవ వంతు లాక్‌డౌన్‌లో ఉన్నారు.
దాదాపు 200 దేశాలు, ప్రాంతాల్లో కనీసం ఒక్క కోవిడ్-19 కేసు అయినా నమోదు అయింది. ఐరోపాలో కరోనావైరస్ మహమ్మారి వల్ల షెంజన్ ప్రాంతంలోనూ పలు దేశాల్లో స్వేచ్ఛగా ప్రయాణించడాన్ని నియంత్రించి, సరిహద్దు నియంత్రణలు ఏర్పాటుచేసుకున్నాయి. క్వారంటైన్ (లాక్‌డౌన్, స్టే-ఎట్-హోమ్, షెల్టర్-ఇన్-ప్లేస్‌ వంటి పేర్లతో ప్రాచుర్యంలో ఉన్నాయి), కర్ఫ్యూలు వంటివి కోవిడ్-19 వ్యాప్తిని నియంత్రించడానికి దేశాలు తీసుకున్న చర్యల్లో భాగంగా ఉన్నాయి.
వైరస్ వ్యాప్తిని నివారించడానికి ప్రయాణ పరిమితులు, నిర్బంధాలు, కర్ఫ్యూలు, కార్యాలయాల్లో నియంత్రణలు, కార్యక్రమాల వాయిదా, రద్దు, సౌకర్యాల మూసివేత, దిగ్బంధం వంటి చర్యలు చేపట్టారు. వీటిలో ప్రపంచవ్యాప్తంగా వివిధ దేశాలు, ప్రాంతాల నిర్బంధాలు , వివిధ దేశాల్లో కర్ఫ్యూలు, సరిహద్దుల మూసివేతలు, ప్రయాణికులపై ఆంక్షలు, విమానాలు, రైల్వేస్టేషన్లలో స్క్రీనింగ్‌, బయటకు వెళ్ళే ప్రయాణికుల ప్రయాణాల నిషేధాలు ఉన్నాయి.
జర్మనీ, ఇంగ్లాండ్ ప్రభుత్వ వర్గాల అంచనా ప్రకారం మంద రోగ నిరోధక శక్తి సాధించాలంటే 60-70 శాతం జనాభాకి ఈ వ్యాధి సోకాల్సివుంటుంది.
మొత్తం జిల్లా దక్కన్ పీఠభూమిలో ఉంది, ఎత్తు కంటే 300 నుండి 750 మీ. ఉంది. కృష్ణ, భీముడు అనే రెండు ప్రధాన నదులు ఈ జిల్లా గుండా ప్రవహిస్తున్నాయి. ప్రధానమైన నేల రకం నల్ల నేల . జిల్లాలో అనేక చెరువులు ఉన్నాయి, ఇవి నదితో పాటు భూమికి సాగునీరు ఇస్తాయి. ఎగువ కృష్ణ ప్రాజెక్ట్ జోవర్ జిల్లాలో ఒక ప్రధాన నీటిపారుదల సంస్థ. ప్రధాన పంటలు వేరుశనగ, వరి, పప్పుధాన్యాలు. గుల్బర్గా కర్ణాటకలో టూర్ దాల్ లేదా కందులుబఠానీలను అత్యధికంగా ఉత్పత్తి చేస్తుంది. గుల్బర్గా పారిశ్రామికంగా వెనుకబడిన జిల్లా అయితే సిమెంట్, వస్త్ర, తోలు రసాయన పరిశ్రమలలో వృద్ధి చెందుతోంది. గుల్బర్గాలో మెడికల్ ఇంజనీరింగ్ కళాశాలలు ఉన్నాయి. సెంట్రల్ యూనివర్శిటీ ఆఫ్ కర్ణాటక గుల్బర్గాలోని ఓలాండ్ తాలూకాలోని కడగాంచిలో ఉంది. నగరం భౌగోళిక ప్రాంతం 64 చదరపు కిలోమీటర్లు.
గుల్బర్గా చరిత్ర 6 వ శతాబ్దానికి చెందినది. రాష్ట్రకూటలు ఈ ప్రాంతంపై నియంత్రణ సాధించారు, కాని చాళుక్యులు తక్కువ వ్యవధిలోనే తమ రాజ్యాన్ని తిరిగి పొందారు. 200 సంవత్సరాలకు పైగా సుప్రీంను పాలించారు. వారి తరువాత వచ్చిన కళ్యాణి కలాచురీలు 12 వ శతాబ్దం వరకు పరిపాలించారు. 12 వ శతాబ్దం చివరలో, దేవగిరి యాదవులు ద్వారసమద్రా హొయసలు కల్యాణిలోని చాళుక్యులు కలచురిల ఆధిపత్యాన్ని నాశనం చేశారు. అదే కాలంలో, వరంగల్ కాకతీయ రాజులు ప్రాముఖ్యత పొందారు. ప్రస్తుత గుల్బర్గా రాయచూర్ జిల్లాలు వారి డొమైన్లో భాగంగా ఉన్నాయి. సా.శ. 1321 లో కాకతీయ శక్తి అణచివేయబడింది. గుల్బర్గా జిల్లాతో సహా మొత్తం దక్కన్ ఢిల్లీ సుల్తానేట్ నియంత్రణలో ఉంది.
గుల్బర్గా నగరాన్ని మునిసిపల్ కార్పొరేషన్ నిర్వహిస్తుంది. గుల్బర్గా పట్టణ ప్రాంతంలో ఉంది. దీనిని సూఫీ నగరం అంటారు. ఇది ఖ్వాజా బండా నవాజ్ దర్గా, శరణ బసవేశ్వర ఆలయం బుద్ధ విహార్ వంటి ప్రసిద్ధ మత నిర్మాణాలను కలిగి ఉంది. దీనికి బహమనీ పాలనలో నిర్మించిన కోట కూడా ఉంది. దీనికి హాఫ్త్ గుంబాడ్ షోర్ గుంబాడ్ వంటి అనేక గోపురాలు ఉన్నాయి. గుల్బర్గా ప్రపంచంలోనే అతిపెద్ద ఫిరంగిని కలిగి ఉంది. గుల్బర్గా బహమణి రాజ్య పాలనలో నిర్మించిన కొన్ని నిర్మాణ అద్భుతాలు ఉన్నాయి, వీటిలో గుల్బర్గా కోటలోని జామా మసీదు కూడా ఉంది. గుల్బర్గలో కర్ణాటక హైకోర్టు సర్క్యూట్ బెంచ్ ఉంది.
17 వ శతాబ్దంలో ఔరంగజేబు చేత దక్కన్‌ను జయించడంతో, గుల్బర్గా మొఘల్ సామ్రాజ్యం క్రిందకు వెళ్ళాడు. 18 వ శతాబ్దం ప్రారంభంలో, మొఘల్ సామ్రాజ్యం క్షీణించడంతో, ఔరంగజేబు జనరల్స్‌లో ఒకరైన అసఫ్ ఫీజ్ హైదరాబాద్ రాష్ట్రాన్ని ఏర్పాటు చేశారు, దీనిలో గుల్బర్గా ప్రాంతంలో ప్రధాన భాగం కూడా ఉంది. 1948 లో, హైదరాబాద్ రాష్ట్రం ఇండియన్ యూనియన్‌లో భాగమైంది, 1956 లో, ఆంధ్రప్రదేశ్‌కు అనుసంధానించబడిన రెండు తాలూకాలను మినహాయించి, గుల్బర్గా జిల్లా కొత్త మైసూర్ రాష్ట్రంలో భాగమైంది. 2014 నవంబరు 1 నుండి అమలులోకి వచ్చింది.
ఇస్లామిక్ కళ అతిపెద్ద సేకరణ గోపురం పైకప్పు వద్ద మాత్రమే కనిపిస్తుంది గోడలు కాలిగ్రాఫి నమూనాలు పూల, పువ్వు మొక్కలు 14 వ శతాబ్దపు సూఫీ సెయింట్ సయ్యద్ షా ఖబూలుల్లా హుస్సేని సమాధి లోపల సహజ రంగులతో ఉన్న చిత్రలేఖనంతో అలంకరించబడ్డాయి. మతపరమైన ఆంక్షల ద్వారా కళాకారుడు సమాధి లోపలి భాగంలో జీవులను వర్ణించడాన్ని నిషేధించారు. సూఫీ పక్కన ఒక చిన్న సమాధి పైకప్పుపై పూల మొక్కలను చిత్రించిన అద్భుతమైన పని ఉంది. నగరం వెలుపల ఖాళీగా ఉన్న మరో షోర్ గుంబాడ్ దాని గోపురం పైకప్పుపై సున్నితమైన డిజైన్లను కలిగి ఉంది.
గుల్బర్గా నగరంలో ఢిల్లీ నుండి నియమించబడిన అధికారుల తిరుగుబాటు ఫలితంగా సా.శ. 1347 లో బహమనీ సుల్తానేట్ స్థాపించబడింది, గులాబర్గా ను రాజధానిగా ఎంచుకున్న అలా-ఉద్-దిన్ బహ్మాన్ షా . 1527 లో బహమణి రాజవంశం ముగిసినప్పుడు, రాజ్యం ఐదు స్వతంత్ర సుల్తానేట్లు, బీజాపూర్, బీదర్, బెరార్, అహ్మద్‌నగర్ గోల్కొండలుగా విడిపోయింది. ప్రస్తుత గుల్బర్గా / గుల్బర్గా జిల్లా కొంతవరకు బీదర్ క్రింద కొంతవరకు బీజాపూర్ కింద వచ్చింది. ఈ సుల్తానేట్లలో చివరివాడు, గోల్కొండ, చివరికి 1687 లో ఔరంగజేబుకు పడిపోయాడు.
గుల్బర్గా కలబురగి అని కూడా పిలుస్తారు, భారత రాష్ట్రమైన కర్ణాటకలోని ఒక నగరం. ఇది గుల్బర్గా జిల్లా పరిపాలనా ప్రధాన కార్యాలయం ఉత్తర కర్ణాటకలోని హైదరాబాద్-కర్ణాటక ప్రాంతంలో అతిపెద్ద నగరం. గుల్బర్గా 623 రాష్ట్ర రాజధాని నగరం బెంగళూరుకు ఉత్తరాన 220 కి.మీ. హైదరాబాద్ నుండి ఇది భాగంగా ఉంది హైదరాబాద్ రాష్ట్రం కొత్తగా ఏర్పడిన విలీనం మైసూర్ రాష్ట్రంను ఇప్పుడు కర్ణాటక అని పిలుస్తారు. రాష్ట్రాల పునర్విభజన చట్టం 1956 లో.
జిల్లా వాతావరణం సాధారణంగా పొడిగా ఉంటుంది, ఉష్ణోగ్రతలు 8 నుండి ఉంటాయి నుండి 45 వరకు వార్షిక వర్షపాతం 750 మి.మీ. గుల్బర్గాలో సంవత్సరాన్ని మూడు ప్రధాన సీజన్లుగా విభజించారు. వేసవి ఫిబ్రవరి చివరి నుండి జూన్ మధ్య వరకు ఉంటుంది. దీని తరువాత నైరుతి రుతుపవనాలు జూన్ చివరి నుండి సెప్టెంబరు చివరి వరకు ఉంటాయి. దీని తరువాత జనవరి మధ్య వరకు పొడి శీతాకాల వాతావరణం ఉంటుంది.
గుల్బర్గా నగరంలో సుల్తాన్ ఫిరుజ్ షా బహమనీ సమాధి గోడలు పైకప్పున సూక్తులు రాయబడ్డాయి, ఇది మోనోటోన్లో ఉన్నప్పటికీ, లత పూల నమూనాలను, అనేక రేఖాగణిత పరికరాలు కాలిగ్రాఫిక్ శైలులను నమ్మకంగా సూచిస్తుంది. అయితే ఈ కాలంలో అత్యంత ముఖ్యమైన భవనం గుల్బర్గా కోటకు చెందిన జామా మసీదు, 1367 లో బహమనీ రాజు మొహమ్మద్ షా పాలనలో రఫీ అనే పెర్షియన్ వాస్తుశిల్పి నిర్మించారు.
ఇస్లామిక్ కళల తయారీలో రాయల్ ప్రోత్సాహం ఒక ముఖ్యమైన పాత్ర పోషించింది, ఇతర సంస్కృతుల కళలలో ఇది ఉంది. 14 వ శతాబ్దం నుండి, ముఖ్యంగా తూర్పు దేశాలలో, కళల పుస్తకాలు న్యాయస్థానం ఉత్తమ ప్రోత్సాహాన్ని అందిస్తాయి.
ఉత్తర కర్ణాటకలోని పట్టణాల కీర్తి బహమనీ రాజవంశం క్షీణించింది, అయినప్పటికీ బరీద్ షాహి ఆదిల్ షాహి రాజులు తమ అందాలను పాలనలో ఉంచారు. ఇది నికెల్ సీసం ద్వారా కాలుష్యంతో బాధపడుతోంది.
గుల్బర్గా ఉర్దూలో పువ్వులు ఉద్యానవనాల నగరం అని, పేరును కలబురగి కన్నడలో కల్-అంటే రాయి, బుర్ అంటే కన్నడలో ముళ్ళు అంటే మొత్తం పేరు "రాతి కోట"ను సూచిస్తుంది.
పురూలియా జిల్లా చోటా నాగ్‌పూర్ పీఠభూమి పై ఉంది. సాధారణ దృశ్యం చెల్లాచెదురుగా ఉన్న కొండలతో భూమిని నిర్మూలించడం. పురూలియా సదర్ ఉపవిభాగం జిల్లా కేంద్ర భాగాన్ని కలిగి ఉంది. సబ్ డివిజన్లోని మొత్తం జనాభాలో 83.80% గ్రామీణ ప్రాంతాల్లో నివసిస్తున్నారు. పురూలియా నగరం చుట్టూ కొంత పట్టణీకరణ ఉంది. జనాభాలో 18.58% ప్రజలు జిల్లాలోని ఉపవిభాగాలలో అత్యధికంగా పట్టణ ప్రాంతాల్లో నివసిస్తున్నారు. ఉపవిభాగంలో 4 జనాభా నగరాలు ఉన్నాయి. కంగ్సబాటి ఉపవిభాగం గుండా విస్తరించి ఉంది. ఈ ఉపవిభాగంలో పాత దేవాలయాలు ఉన్నాయి, వాటిలో కొన్ని 11 వ శతాబ్దానికి లేదా అంతకు ముందు ఉన్నాయి. విశ్వవిద్యాలయం, సైనిక స్కూల్, రామకృష్ణ మిషన్ విద్యాపీట్, హతూరా వద్ద రాబోయే వైద్య కళాశాల వంటి విద్యా సంస్థలు ఉన్నాయి.
పురూలియాభారత రాష్ట్రమైన పశ్చిమ బెంగాల్ లోని ఒక నగరం, మునిసిపాలిటీ. ఇది పురూలియా జిల్లాకు ముఖ్య పట్టణం. ఇది కంగ్సబాటి నదికి ఉత్తరాన ఉంది. బంగా విభాగంలోని జిల్లాలులో పురూలియా జిల్లా ఒకటి. జైనభగవతి సూత్ర అనుసరించి 16 మహాజనపదాలలో ఒకటి. అంతేకాల పురాతన భారతదేశంలో ఇది వజ్రభూమిగా వర్ణించబడిందని విశ్వసిస్తున్నారు. మద్యయుగంలో ఈ భూమి జార్ఖండ్‌లో భాగంగా ఉంటూ వచ్చింది. పురూలియా ప్రాంతం బ్రిటిష్ ప్రభుత్వానికి ముందు 1765లో దివాన్‌ సుభాష్‌కు ఈ ప్రాంతం బహుమానంగా ఇవ్వబడిందని భావిస్తున్నారు.
పురూలియా సదర్ మహిళా పోలీస్ స్టేషన్ 2014 లో భట్బంద్ వద్ద ప్రారంభించబడింది. 2016 నాటికి, ఇది పురూలియా పిఎస్, పురూలియా పిఎస్, కోట్షిలా పిఎస్, అర్ష పిఎస్, ఝల్డా పిఎస్, జాయ్పూర్ పిఎస్ అధికార పరిధిని కలిగి ఉంది.
నేర పరిశోధన శాఖలో హోమిసైడ్ ఇన్వెస్టిగేషన్ టీం ఓ విభాగం. హిట్‌కు విశ్వ ప్రధాన అధికారి. విశ్వ టీంలోనే విక్రమ్‌ , అభిలాష్ , రోహిత్ లు ఎంతో ప్రతిభ గల ఆఫీసర్లు. ప్రతీ కేసును సులువుగా ఛేదిస్తుంటారు. ఫోరెన్సిక్‌ డిపార్ట్‌మెంట్‌లో పని చేస్తున్న నేహ , విక్రమ్‌ల మధ్య ఎప్పటినుంచో ప్రేమ కొనసాగుతోంది. ఈ క్రమంలో నగరంలో ప్రీతి అనే అమ్మాయి కిడ్నాప్‌కు గురవుతుంది. ఆ తర్వాత కొన్ని రోజుల తర్వాత నేహని కూడా గుర్తు తెలియని వ్యక్తులు కిడ్నాప్‌ చేస్తారు.
ఈ కేసును ఇన్వెస్టిగేట్‌ చేసే బాధ్యతను విక్రమ్‌కు విశ్వ అప్పగిస్తాడు. అయితే కేసుకు సంబంధించి ఎటువైపు వెళ్ళినా అన్ని దారులు మూసుకపోతుంటాయి. కేసులో భాగంగా విచారిస్తున్న వారందరూ అనుమానితులుగానే కనిపిస్తారు. అయితే ఈ కేసులోకి షీల , షిండే , ఇ​బ్రహీం లు ఎందుకు ఎంటర్‌ అవుతారు?
హిట్:ది ఫస్ట్ కేస్ 2020, ఫిబ్రవరి 28న విడుదలైన తెలుగు చలనచిత్రం. వాల్ పోస్టర్ సినిమా పతాకంపై నాని, ప్రశాంతి తిపిర్నేని నిర్మాణ సారథ్యంలో శైలేష్ కొలను తొలిసారిగా దర్శకత్వం వహించిన ఈ చిత్రంలో విశ్వక్ సేన్, రుహానీ శర్మ, మురళీ శర్మ, భాను చందర్ ప్రధాన పాత్రల్లో నటించగా, వివేక్ సాగర్ సంగీతం అందించాడు. ఈ చిత్రం బాక్సాఫీస్ వద్ద విజయవంతం అయింది.
2019, అక్టోబరు 24న చిత్ర ప్రారంభోత్సవ వేడుక జరిగింది. అదేరోజు చిత్రీకరణ కూడా ప్రారంభమైంది. ఈ చిత్రాన్ని వాల్ పోస్టర్ సినిమా పతాకంపై నాని, ప్రశాంతి తిపిర్నేని నిర్మించారు. అ!
సినిమా తర్వాత ఇది వారి రెండవ చిత్రం. 2020, జనవరి 1న టీజర్ విడుదలయింది. "హోమిసైడ్ ఇంటర్వెన్షన్ టీం" అనేది ఈ చిత్ర శీర్షిక.
మైలాదుత్తురై చరిత్రలో 1915, 1921, 1927 సంవత్సరాలలో గాంధీజీ ఈ పట్టణం ప్రాంతంలోని వివిధ ప్రదేశాలలో నడయాడాడు. ధన్వంతి సిద్ధహర్ వంటి సాధువులు మైలాడుతురై గొప్పతనాన్ని చాటిచేప్పారు.ఆధ్యాత్మిక, సాహితీ రంగాలలో తమ వంతు కృషి చేసిన మహానుభావులున్నారు.పొరుగు కుగ్రామమైన థెరిజాందూర్ గొప్ప రచయిత "కంబార్"ని అందించింది. ఇతనితో పాటు మయూరం వేదనాయగం పిళ్లై, కల్కి కృష్ణమూర్తి, గోపాలకృష్ణ భారతి వంటి వారు తమ రచనల ద్వారా మైలాడుతురై గొప్పతనాన్ని చాటిచెప్పారు. ఎం.ఎస్. వంటి ఉదయమూర్తి, లైబ్రేరియన్ ఉద్యమ పితామహుడు ఎస్.ఆర్. రెంగనాథన్, త్యాగరాజ బహవతార్, సిర్కాజి గోవిందరాజన్, నాథేశ్వర విధ్వాన్ రాజరథినం లాంటి మేధావి ప్రముఖ రచయితల సమూహం అందించింది. చెస్ ప్రపంచ ఛాంపియన్ విశ్వనాథన్ ఆనంద్ ఎప్పటికీ, ఒక రోజు విశ్రాంతి కోసం వారి శాశ్వత స్థానాన్ని ఏర్పరచుకున్నారు. ఉత్తరాదిలోని గొప్ప కుంభమేళాను గుర్తుచేసే "కావేరి పుష్కరం" వంటి గొప్ప మతపరమైన ఉత్సవాలకు మాయియాల్దుతురై ప్రసిద్ధి చెందింది.
మైలాదుత్తురై ముఖ్యమైన పురాతన ప్రాంతం. మధ్యయుగ చోళుల కాలం నాటి పురాతన ఆలయాలు ఉన్నాయి. అయితే ఈ ప్రాంతం సా.పూ 3వ సహస్రాబ్ది నుంచి ఉనికిలో ఉన్నట్లు తెలుస్తుంది. సా.శ. 7వ శతాబ్దానికి చెందిన శైవ సాధువు సంబందర్ రచనలలో మైలాదుత్తురైకి సంబంధించిన ప్రస్తావనలు ఉన్నాయి. తంజావూరు నాయక్ రాజు రఘునాథ నాయక్ మైలాదుత్తురైలో మండపాలను నిర్మించాడు. సా.శ. 17వ, 18వ శతాబ్దాలలో, మైలాదుత్తురైని తంజావూరు మరాఠాలు పరిపాలించారు, వీరు తెలుగు, కన్నడ, మరాఠా దేశాల నుండి బ్రాహ్మణులను ఈ ప్రాంతంలో స్థిరపడటానికి ఆహ్వానించారు. వారికి పెద్ద ఎత్తున భూమిని ఇచ్చారు. 1799లో, మైలాదుత్తురై తంజావూరు మరాఠా పాలకుడు సెర్ఫోజీ ద్వారా తంజావూరు మరాఠా రాజ్యంలోని మిగిలిన భాగాలతో పాటు బ్రిటిష్ ఈస్ట్ ఇండియా కంపెనీకి అప్పగించబడింది. బ్రిటిష్ పాలనలో మైలాదుత్తురై తంజావూరు జిల్లాలో ఒక ముఖ్యమైన పట్టణంగా అభివృద్ధి చెందింది.
మైలాదుత్తురై,"' భారతదేశం, తమిళనాడు రాష్ట్రం, మైలాదుత్తురై జిల్లాకు చెందిన ఒక పట్టణం.ఇది మైలాదుత్తురై జిల్లాకు ప్రధాన కేంద్రం. ఈ పట్టణం రాష్ట్ర రాజధాని చెన్నై నుండి 281 కిమీ దూరంలో ఉంది. మైలాదుత్తురై ప్రాంతాన్ని మధ్యయుగ చోళులు పరిపాలించారు. తరువాత విజయనగర సామ్రాజ్యం, తంజావూరు నాయకులు, తంజావూరు మరాఠాలు, చివరిగా బ్రిటీష్ సామ్రాజ్యంతో సహా వివిధ రాజవంశాలచే పాలించబడింది. 1947లో భారతదేశానికి స్వాతంత్ర్యం వచ్చే వరకు మైలదుతరై పూర్వపు తంజావూరు జిల్లాలో భాగంగా ఉంది. 1991 వరకు తంజావూరు జిల్లా, ఆ తర్వాత కొత్తగా ఏర్పడిన నాగపట్టణం జిల్లాలో భాగంగా ఉంది. ఈ పట్టణం ప్రాంతం వ్యవసాయం, చేనేతకు ప్రసిద్ధి చెందింది. మైలాదుత్తురై తూర్పు తీరంలో ఉన్నందున, దాని ఆదాయాన్ని సంపాదించడంలో చేపల వేట కీలక పాత్ర పోషిస్తుంది.
మైలాదుత్త్తురై 1866లో స్థాపించబడిన పురపాలక సంఘం ద్వారా పరిపాలన నిర్వహించబడుతుంది. 2008 నాటికి మున్సిపాలిటీ పరిధి 11.27 కిమీ2 విస్తీర్ణంలో ఉంది. మైలాదుత్తురై ప్రాంతం, మైలాదుత్తురై అసెంబ్లీ నియోజకవర్గం పరిధిలో భాగం. మైలాదుతురై పట్టణం రోడ్డు రైలు రవాణా ద్వారా బాగా అనుసంధానించబడి ఉంది. మైలాదుత్తురై ప్రధాన మార్గంగా చెన్నై నగరాన్ని, తిరుచ్చిని కలిపే ఒక ముఖ్యమైన కూడలిగా ఉంది. రోడ్డు మార్గాలు, రైల్వేలు పట్టణానికి ప్రధాన రవాణా మార్గం. సమీప విమానాశ్రయం, పాండిచ్చేరి విమానాశ్రయం, ఇది పట్టణం నుండి 116 కిమీ దూరంలో ఉంది. 2020 డిసెంబరు 28న తమిళనాడు రాష్ట్రంలో మైలాదుత్తురై జిల్లా, 38వ జిల్లాగా, మైలాదుత్తురై పట్టణం జిల్లా ప్రధాన కేంద్రగా, నాగపట్నం జిల్లా నుండి విడగొట్టుటద్వారా ఏర్పడింది.
పార్వతి దేవత ఒక అద్భుత నృత్యం ద్వారా శివుని దృష్టిని ఆకర్షించడానికి నెమలిగా కనిపించిన పురాతన కథ కారణంగా ఈ జిల్లాకు "మైలాదుతురై" లేదా మైలాదుత్తురై అని పేరు వచ్చింది. 18వ శతాబ్దం వరకు మైలాదుత్తురైని "మయూరపురం", "మాయవరం" అని పిలిచేవారు. 1982 నాటి ప్రభుత్వ ఆర్డినెన్స్ ప్రకారం ఈ స్థలం పేరు "మైలాదుత్తురై"గా మారింది. అమ్మన్ కు అంకితం చేయబడిన మయూరనాథస్వామి ఆలయం పట్టణంలోని అతి ముఖ్యమైన హిందూ దేవాలయాలలో ఒకటి. శివుని చిహ్నమైన లింగాన్ని పూజిస్తున్న అమ్మన్ దేవతని పీహెన్ రూపంలో చిత్రీకరిస్తున్న విగ్రహం ఉంది.
స్థానిక జానపద కథల ప్రకారం, మైలాదుత్తురై "సిద్ధులు" అని పిలువబడే హిందూ పవిత్ర పురుషులతో సంబంధం కలిగి ఉంది. 1991లో తంజావూరు జిల్లాను మూడుగా విభజించినప్పుడు, మైలాదుత్తురై కొత్తగా ఏర్పడిన నాగపట్నం జిల్లాకు బదిలీ చేయబడింది. మైలాదుత్తురై పట్టణం జిల్లా కేంద్రంగా 2020 డిసెంబరు 28, న తమిళనాడు 38వ జిల్లాగా నాగపట్నం జిల్లా నుండి కొన్ని ప్రాంతాలు విడగొట్టుటద్వారా మైలాదుత్తురై జిల్లా ఏర్పడింది.
కొరనాడ్‌లోని పునుకీశ్వర్ ఆలయం, అయ్యారప్పర్ ఆలయం మైలాదుత్తురై పట్టణంలో మరో ముఖ్యమైన పురాతన శివాలయాలు. పట్టణంలోని ప్రముఖ వైష్ణవ దేవాలయాలు కావేరి ఉత్తర ఒడ్డున తిరువిలందూర్‌లోని పరిమళ రంగనాథర్ విష్ణు దేవాలయం, ఒక దివ్య క్షేత్రం. పంచ రంగం, కొలికుట్టి వనముట్టి పెరుమాళ్ ఆలయం.
కర్ణాటక సంగీత విద్వాంసులు మధురై మణి అయ్యర్, గోపాలకృష్ణ భారతి, మొదటి తమిళ నవల ప్రతాప ముదలియార్ చరిత్ర రాసిన శామ్యూల్ వేదనాయగం పిళ్లై మైలాదుత్తురై పట్టణంతో అనుబంధం కలిగి ఉండగా, తమిళ రచయిత కల్కి కృష్ణమూర్తి, ఎం.ఎస్.ఉదయమూర్తి మైలాదుత్తురై మున్సిపల్ హైస్కూల్‌లో చదువుకున్నారు.
మైలాదుత్తురై తమిళనాడు శాసనసభలో మైలాదుత్తురై రాష్ట్ర అసెంబ్లీ నియోజకవర్గ స్థానం ద్వారా ప్రాతినిధ్యం వహిస్తుంది. మైలాదుత్తురై పట్టణం, మైలాడుతురై లో ఒక భాగం.
మైలాదుత్తురై పట్టణంలో మయూరనాథస్వామి దేవాలయం, ప్రముఖ శైవక్షేత్రం.దీనిని మయూరనాథస్వామి ఆలయ సముదాయాన్ని మధ్యయుగ చోళుల కాలంలో నిర్మించారు.
దౌసా ప్రాంతం నుండి దేశానికి విలువైన స్వాతంత్ర్య సమరయోధులను ఇచ్చింది.స్వాతంత్ర్య పోరాటం కోసం, రాజస్థాన్ రాష్ట్రం ఏర్పాటుకు రాచరిక రాష్ట్రాల సమ్మేళనం కోసం తమ విలువైన సహకారాన్ని అందించిన స్వాతంత్ర్య సమరయోధులలో దివంగత టికారామ్ పాలివాల్, దివంగత రామ్ కరణ్ జోషి ఉన్నారు.దివంగతులైన టికారామ్ పాలివాల్ 1952లో రాజస్థాన్ రాస్ట్రానికి మొదటిసారిగా జరిగిన ఎన్నికలలో మొదటి ముఖ్యమంత్రిగా ఎన్నికైనాడు. అలాగే, దివంగత శ్రీ రామ్ కరణ్ జోషి రాజస్థాన్ రాష్ట్ర మొదటి పంచాయతీ రాజ్ మంత్రిగా పనిచేస్తూ, విధానసభలో మొదటి పంచాయతీ రాజ్ బిల్లును 1952 లో సమర్పించారు.
దౌసా నగరం విస్తృతంగా దుంధర్ అని పిలువబడే ప్రాంతంలో ఉంది. సా.శ.10వ శతాబ్దంలో చౌహన్స్, రావుస్ ఈ భూమిని పరిపాలించారు. అప్పటి దుందర్ ప్రాంతానికి మొదటి రాజధానిగా అవతరించడానికి దౌసకు ప్రత్యేక అర్హత ఉంది. దుందర్ ప్రాంతానికి దౌస ఒక ముఖ్యమైన రాజకీయ ప్రదేశం. సా.శ. 996 నుండి 1006 వరకు చౌహాన్ రాజా సూధ్ దేవ్ ఈ ప్రాంతాన్ని పరిపాలించాడు.తరువాత, సా.శ.1006 నుండి సా.శ.1036 వరకు, రాజా దులే రాయ్ 30 సంవత్సరాలు ఈ ప్రాంతాన్ని పరిపాలించాడు.
దౌస నగరంలో, రసంనాథ్జీ, నర్సింగ్‌జీ, సూర్య దేవుడు విగ్రహాల ఆరాధనతో బసంత్ పంచమి మేళా ప్రతి సంవత్సరం ఫిబ్రవరిలో నిర్వహిస్తారు.ఇది సంవత్సరానికి అవసరమైన సరుకులు, వస్తువులు మొత్తం సేకరించడానికి గ్రామస్తులకు పెద్ద స్థానిక సంత. ఈ పండుగ బసంత్ పంచమి మేళా సందర్భంగా మూడు రోజులు జరుగుతుంది.
దౌస, భారతదేశంలోని రాజస్థాన్ రాష్ట్రం, దౌసా జిల్లాకు చెందిన ఒక నగరం.ఇది దౌస జిల్లాకు ప్రధాన పరిపాలనా కేంద్రం. ఇది జైపూర్ నుండి 55 కి.మీ., ఢిల్లీ నుండి 240 కి.మీ.దూరంలో జైపూర్-ఆగ్రా జాతీయ రహదారి లో ఉంది. దీనిని "దేవ్ నగరి" అని కూడా అంటారు.
దౌసా నగరం వద్ద ఉంది. ఇది భూమి మట్టానికి 333 మీటర్లు సగటు ఎత్తులో ఉంది.ఇది జైపూర్ విభాగంలోని 5 జిల్లాలలో ఒకటి.దీనికి జైపూర్, టాంక్, శవై మధోపూర్, కరౌలి, భరత్పూర్, అల్వార్, అనే 7 జిల్లాలు దౌస నగరానికి సమీప జిల్లాలుగా అన్నాయి.